b'\n_START_ARTICLE_\nAnomalisti\xc4\x8dni mesec\n_START_PARAGRAPH_\nAnomalisti\xc4\x8dni mesec je \xc4\x8das, ki ga potrebuje Luna za prehod med dvema zaporednima enakima apsidnima to\xc4\x8dkama. Dol\xc5\xbeina anomalisti\xc4\x8dnega meseca je (v letu 2000) 27,554551 dni (27 dni 43 m 33,2 s)._NEWLINE_Luna kro\xc5\xbei po elipti\xc4\x8dni tirnici, ki v 8,85 letih (3.232,6 dni) zaradi spreminjanja orientacije (kro\xc5\xbeenja) velike polosi (lunarna precesija) naredi polni obrat. Smer gibanja velike polosi je proti vzhodu, kar je v isti smeri kot se giblje Luna okoli Zemlje. Zaradi tega potrebuje Luna malo ve\xc4\x8d \xc4\x8dasa, da se vrne v prvotno apsidno to\xc4\x8dko (perigej ali apogej). Anomalisti\xc4\x8dni mesec je malo dalj\xc5\xa1i od siderskega meseca. Spreminjanje smeri oziroma kro\xc5\xbeenja velike polosi tirnice Lune je posledica plimskih sil Sonca._NEWLINE_Navidezni polmer Lune se v tem \xc4\x8dasu spreminja. Zaradi tega je anomalisti\xc4\x8dni mesec pomemben za dolo\xc4\x8danje Son\xc4\x8devih mrkov (saro\xc5\xa1ki cikel) oziroma za dolo\xc4\x8danje dol\xc5\xbeine in vrste (popolni ali delni) mrka.'